Angera

Ang Angera () ay isang bayan at comune (komuna o munisipalidad) sa lalawigan ng Varese, rehiyon ng Lombardia, hilagang Italya. Noong panahong Romano, isa itong mahalagang daungan sa lawa at estasyon ng kalsada. Dating kilala bilang Anghiera, natanggap ng Angera ang titulo ng lungsod mula kay Duke Ludovico il Moro noong 1497. Ang bayan ay matatagpuan sa silangang pampang ng Lago Maggiore.

 Kasaysayan 
Ang pinakaunang kilalang mga naninirahan sa lugar ay mga mangangaso-nagtitipon na ginamit ang kuweba na kilala bilang Lungga ng Lobo (Tana del Lupo), sa paanan ng mga bangin. Sa panahon ng Romano, ang Angera (na kilala noon bilang Statio, isang lugar para sa pagpapalit ng mga kabayo) ay isang mahalagang daungan sa gilid ng lawa sa isang ruta ng kalakalan, ngunit noong ikaapat na siglo ito ay bumababa, at noong 411 ay nawasak, kasama ang Milan, ng mga Visigodo. Pagsapit ng ikalabing-isang siglo, ang lugar ay naipasa na sa pagmamay-ari ng mga Arsobispo ng Milan, at ang unang kastilyo ay itinayo sa isang madiskarteng lugar sa itaas ng bayan. Ang distrito ay nasa ilalim ng pamumuno ng Pamilyang Visconti noong ikalabintatlong siglo, at noong 1449, ito ay naibenta sa Pamilya Borromeo. Natanggap nito ang titulong lungsod mula kay Duke Ludovico il Moro noong 1497. Nang maglaon, ang bayan ay nasa ilalim ng pamumuno ng mga Español sa loob ng dalawang siglo, na sinundan ng pamamahalang Austriako na tumagal hanggang 1861. Noong taong 1580, ang pangalan ng lungsod ay nakalista bilang Anghiera sa Vaticanong Galeriya ng mga Mapa.

Noong 1776, unang natuklasan ng Italyano na pisikong  Alessandro Volta ang metano sa mga latian ng Angera habang nasa kaniyang mga bakasyon sa tag-araw. Nagtagumpay siya sa paghihiwalay ng gas, na tinawag niyang nasusunod na hangin mula sa mga latian, noong 1778. Ito ang tinatawag nating metano ngayon.

 Kakambal na bayan 

  Viviers, Pransiya

 Mga sanggunian 

 Mga panlabas na link 

 Mga simbahan sa Angera
 Ang Rocca Borromeo

Kategorya:Mga lungsod at bayan sa Lombardy
Kategorya:Mga artikulong naglalaman ng Italyano